Escudo (constelación)

Scutum, ou Escudo, é unha pequena constelación do hemisferio sur celeste. É unha das 88 constelacións aceptadas pola Unión Astronómica Internacional. Foi creada por Johannes Hevelius no 1690 baixo o nome de Scutum Sobiescii ou Scutum Sobiescianum (o "escudo de Sobieski"), para honrar o rei e heroe polaco Xoán III Sobieski. É a única constelación moderna que se asocia a unha figura histórica.

Cunha área de 109 graos cadrados, Scutum é a quinta constelación de menor tamaño. A máis brillante das súas estrelas é Alfa (α) Scuti (mag. 3.85). Porén, a Vía Láctea atravésaa, e unha das súas rexións máis brillantes localízase no extremo nordeste desta constelación. Esta área comunmente recibe o nome de Nube Estelar de Scutum.

 Mitoloxía 
dereita|300px|miniatura|Scutum e constelacións circundantes.

Scutum é unha constelación moderna, foi inventada a finais do século XVII. Por isto, non ten ningún elemento mitolóxico asociado a ela. Con Coma Berenices é unha das poucas constelacións que fan referencia a unha figura histórica no canto de facer referencia a unha figura mitolóxica ou a un obxecto.

 Estrelas principais 
 Nome Mag. α(X2000.0) δ(X2000.0) Distancia anos luz Comentarios Alfa (α) Scuti  3,85  18h 35m 12,4s  −08° 14' 39"  174   Beta (β) Scuti  4,22  18h 47m 10,5s  −04° 44' 52"  690  
 estrela binaria, magnitudes 4,22 e 8,5 Delta (δ) Scuti, ADS 11581  4,70v  18h 42m 16,4s  −09° 03' 09"  187  estrela variable; variación: 4,60–4,79 cun período de 4h40m
 o prototipo das variables tipo Delta Scuti
 sistema estelar de tres estrelas; magnitudes: 4,72v; 9,2; 12,2 R Scuti  5,38  18h 47m 29,0s  −05° 42' 18"   estrela variable; variación: 4,5–8,2 cun período de 140 días Struve 2325,  ADS 11414  5,72  18h 31m 25,7s  −10° 47' 45"   estrela dobre; magnitudes: 5,8; 9,1 PSR 1829   18h 32m 40,9s  −10° 21' 34"   pulsar
Mag. = Magnitude aparente | α = ascensión recta | δ = declinaciónFonte: The Bright Star Catalogue, 5ª ed. revisada., Catálogo de Hiparco, ESA SP-1200

 Obxectos Notables do espazo profundo 
Scutum posúe varios cúmulos abertos e globulares, así coma algunhas nebulosas planetarias. Entre os cúmulos galácticos máis notables atópanse M11 (NGC 6705), o "Cúmulo dos Patos Salvaxes", e M26 (NGC 6694). O cúmulo globular NGC 6712 e a nebulosa planetaria IC 1295 atópanse na parte leste desta constelación, a tan só 24 minutos de arco de separación.

 Notas 

 Véxase tamén 

 Bibliografía 
 Ian Ridpath and Wil Tirion (2007). Stars and Planets Guide, Collins, Londres. ISBN 978-0-00-725120-9. Princeton University Press, Princeton. ISBN 978-0-691-13556-4.

 Ligazóns externas 
 The Deep Photographic Guide to the Constellations: Scutum
 Star Tales – Scutum

Categoría:Constelacións